
Bogdanovci, 15.12.2021.
Na temelju članka 76. Zakona o sportu („NN 71/06, 150/08, 124/10, 124/11, 86/12, 94/13, 85/15, 19/16, 98/19, 47/20, 77/20) i članka 32. stavka 1. točke 29. Statuta Općine Bogdanovci („Službeni vjesnik“ Vukovarsko-srijemske županije broj: 4/21) Općinsko vijeće Općine Bogdanovci, na 7. sjednici, održanoj dana 15. prosinca 2021., donijelo je
PROGRAM
javnih potreba u sportu Općine Bogdanovci za 2022. godinu
I. UVOD
Ustavom Republike Hrvatske utvrđena je obveza države da potiče skrb o sportu. Stoga Općina Bogdanovci sredstvima iz godišnjeg proračuna sufinancira sportsku djelatnost te Programom javnih potreba u sportu  iskazuje svoj doprinos sportskoj djelatnosti kao djelatnosti od značaja za jedinicu lokalne samouprave.
Člankom 48. stavkom 3. Zakona o sportu („Narodne novine“ broj: 71/06, 150,08, 124/10, 124/11, 86/12, 94/13 i 85/15, 19/16, 98/19, 47/20, 77/20 , dalje u tekstu: Zakon o sportu), djelatnost sportskih udruga u vezi je sa:

- usklađivanjem aktivnosti svojih članova,

- poticanjem i promicanjem sporta u skladu s Nacionalnim programom sporta, osobito djece, mladeži, studenata i osoba s invaliditetom,

- objedinjavanjem i usklađivanjem programa sporta, te predlaganjem programa javnih potreba u sportu i sudjelovanjem u njegovu ostvarivanju,

- skrbi o kategoriziranim sportašima,

- stvaranjem uvjeta za njihove pripreme na olimpijskim igrama, svjetskim i europskim prvenstvima te drugim međunarodnim natjecanjima
- promicanjem stručnog rada u sportu i

- sudjelovanjem u skrbi o javnim sportskim građevinama.

Sport pridonosi zdravom životu građana, odgoju i obrazovanju te gospodarskom razvoju društva, a činitelj je humanih odnosa među ljudima. Bavljenje sportom, predstavljanje na sportskim priredbama i postizanje vrhunskih sportskih rezultata osnovni su motivi ulaganja u sport za svaku naprednu sredinu.

Sportska djelatnost od osobitog je interesa za Republiku Hrvatsku, a time i za Općinu Bogdanovci. Dosadašnje djelovanje Općine Bogdanovci kroz promicanje i podršku  sportu na svom području, stvara obvezu daljnjeg partnerstva i suradnje općinskih struktura i sustava sporta radi unapređenju sportskih programa i aktivnosti u ovoj značajnoj društvenoj djelatnosti.

II. PROGRAMSKI CILJEVI

Osnovni ciljevi Programa javnih potreba u sportu Općine Bogdanovci, koji se financira sredstvima općinskog proračuna su:

- ulaganje u razvoj mlađih sportaša radi stvaranja široke kvalitativne osnove kao uvjeta daljnjega napretka, odnosno očuvanja dostignute razine kvalitete sporta na području Općine;

- dostizanje vrhunske sportske kvalitete koja potiče razvoj sporta i doprinosi ugledu Općine;
- poticanje uključivanja u sport što većeg broja građana.

Ostvarenje ovih ciljeva, kojima treba dodati i skrb o svim sportskim objektima Općine Bogdanovci, postiže se programskim mjerilima, u okvirima proračunskih mogućnosti. Navedena mjerila osiguravaju podršku onim segmentima sporta koji su u fazi izrade Programa prisutniji u promicanju općinskog sporta, ali se ne zanemaruje niti stvaranje široke kvalitativne osnove, kao temelja buduće kvalitete sportskih djelatnosti.
III. PROGRAMSKA PODRUČJA
Zakonom o sportu, člankom 76. stavkom 1., točkama od 1. do 9., javne su potrebe u sportu određene kao "aktivnosti, poslovi i djelatnosti od značaja za jedinicu samouprave", u svezi s:
1.
poticanjem i promicanjem sporta;

2.
provođenjem sportskih aktivnosti djece i mladeži;

3.
djelovanjem sportskih udruga, sportskih zajednica i saveza;

4.
sportskom pripremom, domaćim i međunarodnim natjecanjima;

5.
zapošljavanjem osoba za obavljanje stručnih poslova u sportu;

6.
sportsko-rekreacijskim aktivnostima građana;

7.
sportskim aktivnostima osoba s teškoćama u razvoju i osoba s invaliditetom;

8.
planiranjem, izgradnjom, održavanjem i korištenjem sportskih građevina značajnih za jedinicu lokalne i područne (regionalne) samouprave;

9.
provođenjem i financiranjem znanstvenih i razvojnih projekata, elaborata i studija u funkciji razvoja sporta.

O provedbi programa javnih potreba i utrošku sredstava sportske udruge će izvještavati  Općinu u rokovima propisani posebnim propisima.
U okviru navedenih javnih potreba u sportu, realizacija Programa javnih potreba u sportu Općine Bogdanovci za 2022. godinu predlaže se kroz sljedeća programska područja:

1. Organizacija sportskih priredbi i natjecanja
Sportske priredbe/natjecanja od općinskog značaja mogu se sufinancirati sukladno programskim osnovama za izradu Programa javnih potreba u sportu Općine Bogdanovci za 2022. godinu. Konkretna visina odobrenog  iznosa  ovisiti će o kvaliteti natjecanja i ukupno raspoloživim sredstvima u Proračunu Općine Bogdanovci.
Programom javnih potreba u sportu kroz program sportskih priredbi, sufinancira se  dio organizacijskih troškova priredbe/natjecanja. Sufinanciranje će se realizirati natječajem sukladno posebnim propisima.
2. Razvojni programi kroz djelovanje i redovan rad sportskih udruga na području Općine Bogdanovci
Sportske udruge na području Općine Bogdanovci  doprinose razvoju sportske djelatnosti te promiču sport kroz svoje redovne aktivnosti te kroz organiziranje i provođenje različitih  natjecanja.

Za redovan rad sportskih udruga, njihove redovne godišnje aktivnosti i programe, kao vid podrške njihovom institucionalnom i organizacijskom razvoju te njihovoj održivosti, osiguravaju se sredstva u Proračunu Općine Bogdanovci. 
Razvojni programi sporta kroz podršku institucionalnom i organizacijskom razvoju sportskih udruga na području Općine Bogdanovci realizirat će se natječajem, kada će prijavitelji programa/projekata  morati elaborirati svoje programe/projekte te će nadležno tijelo utvrditi programe koji su zadovoljili  natječajne uvjete, na temelju rezultata provedenog natječaja, a sve u okviru planiranih i ukupno raspoloživih sredstava za ovu namjenu. Na taj način sportskim udrugama omogućit će se stabilan izvor financiranja dijela njihovim programa vezanim za njihov redovan rad.
	Red.

broj
	SPORT
	Minim.iznos sufinanciranja po korisniku
	Maksimalan iznos sufinanc. Po korisniku 
	Ukupno po sportu kn

	1
	Nogomet
	1.000,00
	150.000,00
	255.000,00

	2
	Ribolov
	1.000,00
	    6.000,00
	  10.000,00

	3
	Lov
	1.000,00
	  18.000,00
	  48.000,00

	4
	Stolni tenis
	1.000,00
	  10.000,00
	  16.000,00

	5
	SVEUKUPNO
	 
	 
	329.000,00 


IV. ZAKLJUČAK

U postojećoj gospodarskoj situaciji, proračunska sredstva i dalje su značajan dio financiranja ukupnog sporta na području Općine Bogdanovci, kroz Program javnih potreba u sportu Općine Bogdanovci. 

Poticanjem masovnosti u sportu i posebno uključivanjem što većeg broja djece i mladeži, kao osnovne zadaće u 2022.godini, stvaraju se uvjeti za budući razvoj sporta. To znači da treba poduzeti sve kako bi se sačuvala i novim uspjesima unaprijedila postojeća sportska pozicija Općine Bogdanovci.
Za ostvarivanje postavljenih programskih ciljeva bitna su tri osnovna zadatka: 

- podrška sportskoj aktivnosti djece i mladeži
- podrška sportskim klubovima, selekcijama i pojedincima, koji su pravo sportsko lice Općine  i koji promicanjem sporta doprinose njegovu razvoju;

- poticanje uključivanja u sport što većeg broja građana. 

Nakon provedenog javnog poziva/natječaja potpisat će se sa korisnicima ugovori o sufinanciranju, kao nositeljima programa javnih potreba u sportu, a u okviru planiranih i raspoloživih sredstva u Proračunu Općine Bogdanovci za 2022. godinu. Očuvanje pozicije kvalitetnih sportskih kolektiva, nositelja sportske kvalitete u svojim sportovima na području Općine Bogdanovci, nastojat će se postići sufinanciranjem njihovih programa u sklopu ugovora kojim će se definirati međusobni odnosi. Tako je sportskim udrugama omogućeno da stabilnim izvorom financiranja dijela svojih programa mogu i dalje planirati aktivnosti, koje će im osiguravati vrhunsku sportsku kvalitetu na lokalnom i nacionalnom planu.
Ovaj Program objavit će se u „Službenom vjesniku“ Vukovarsko-srijemske županije, stupa na snagu dan nakon objave, a primjenjuje se od 01.siječnja 2022.godine.

                                                                                              Predsjednik Općinskog vijeća 









  Marijan Gelo, dr.vet.med.
